|  |
| --- |
| PRITARTA |
| Kauno miesto savivaldybės administracijos Direktoriaus pavaduotojo  2024 m. kovo 25 d.  įsakymu Nr. DP-256  PATVIRTINTA  Kauno lopšelio-darželio „Tukas“ Direktoriaus 2024 m. kovo 25 d.  įsakymu Nr. V-128 |

**KAUNO LOPŠELIO-DARŽELIO „TUKAS“**

**2025-2027 METŲ STRATEGINIS PLANAS**

|  |  |  |  |  |  |
| --- | --- | --- | --- | --- | --- |
| **Metų prioritetinė veikla** | **Siekiamas pokytis  (vertinimo kriterijus, matavimo vienetas)** | **Siekiama reikšmė** | | | **Sąsaja savivaldybės strateginio planavimo dokumentais, kurie lemia įstaigos  veiklos prioritetus** |
| **2025 m.** | **2026 m.** | **2027 m.** |
| *1. Ugdymo kokybės gerinimas* | Vienam pedagogui tenkantis vaikų skaičius. | 10 | 10 | 10 | Švietimo įstatymo 37 straipsnis. Kauno miesto savivaldybės 2025-2027 metų strateginis planas. |
| Ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis. | 74% | 75 % | 76% |
| Labai gerai ir gerai ugdymo kokybę vertinančių tėvų (globėjų, rūpintojų) dalis. | 72% | 71% | 72% |
| Labai gerai ir gerai vaiko savijautą vertinančių tėvų (globėjų, įtėvių, rūpintojų) dalis. | 67% | 68% | 69% |
| *2. Įtraukiojo ugdymo užtikrinimas įvairių poreikių vaikams* | Pedagogų ir švietimo pagalbos specialistų, dalyvavusių tiksliniuose mokymuose, skirtuose, įtraukčiai švietime, skaičius (žm. sk.) | 6 | 8 | 10 | Švietimo įsakymo 5 str. 5 d., 14 str. 7 d., 34, 35 straipsnis. |
| Metiniai savivaldybės biudžeto asignavimai | ***483,192 tūkst. eurų*** | | | | |
| Veiklos planu prisidedama siekiant šių  Kauno miesto savivaldybės n – (n + 2) metų  strateginio veiklos plano tikslų ir uždavinių | **Kauno miesto savivaldybės 2025-2027 metų strateginis veiklos planas.** | | | | |

**I SKYRIUS**

**ĮSTAIGOS AUTENTIŠKUMAS**

Kauno lopšelio-darželio „Tukas“ (toliau lopšelis-darželis) teisinė forma – biudžetinė įstaiga. Buveinė – Pakraščio g. 7a, LT-49390, Kaunas. Lopšelio-darželio priklausomybė – Kauno miesto savivaldybės mokykla, savininkė – Kauno miesto savivaldybė. Lopšelio-darželio grupė ir tipas – ikimokyklinio ugdymo mokykla. Įstaigos pagrindinė paskirtis – ikimokyklinio ugdymo grupės įstaiga – lopšelis-darželis. Mokomoji kalba – lietuvių. Įstaigoje veikia dieninės grupės.

**Prioritetinės veiklos.** Nuo 2019 m. įstaiga įsitraukė į sveikatą stiprinančių mokyklų tinklą. 2019-2024 m. lopšelyje-darželyje įgyvendinta sveikatos stiprinimo programa „Sveikuoliai vikruoliai užaugti dideli svajoja“. Įgyvendinant programą, didelis dėmesys skirtas vaikų fizinės ir emocinės sveikatos užtikrinimu, sveikų įpročių formavimui nuo mažens, prevencinių priemonių įgyvendinimui, dalyvavimui respublikiniuose ir Kauno miesto projektuose. Įstaigoje taip pat vyksta šokių, muzikos, kūno judesio ir padėties užsiėmimai 3-6 m. amžiaus vaikams. Nuo 2023 m. gegužės 15 d. įstaiga taip pat pripažinta aktyvia mokykla. Sveikatos stiprinimas ir toliau lieka prioritetine veikla, todėl 2024 m. sukurta nauja sveikatos stiprinimo programa 2025-2027 metams.

Nuo 2020 m. lopšelis-darželis tapo STEAM mokyklų tinklo nariu. Kasmet įstaigoje įgyvendinama virš 60 STEAM veiklų. Taikant šį metodą, stebimas ne tik aktyvus vaikų įsitraukimas į organizuojamas veiklas, bet ir pozityvus pokytis vaikų problemų sprendimo, tyrinėjimo ir matematikos ugdymosi srityse. 2024 m. rugpjūčio mėnesį, įvertinus lopšelio-darželio infrastruktūrą, vadovavimą, kultūrą, bendruomenės ryšius, įstaigos pedagoginio personalo tobulėjimą, ugdymo programų taikymą, mokymąsi, vertinimą, įstaigai suteiktas STEAM School „Competent“ lable.

**II SKYRIUS**

**2022-2024 METŲ STRATEGINIO PLANO ĮVYKDYMAS**

Įstaigoje veikia 11 bendrosios paskirties grupių: 3 lopšelio, 6 darželio ir 2 priešmokyklinės grupės. Vaikai priimami nuo 1 m. iki 6 m. Lopšelio-darželio vaikams, turintiems kalbos, kalbėjimo ir komunikacijos sutrikimų, suteikiama logopedo pagalba. Atsižvelgiant į Kauno miesto Pedagoginės psichologinės tarnybos sudarytą Švietimo pagalbos gavėjų sąrašą, įstaigoje vaikams teikiama psichologo, socialinio pedagogo, specialiojo pedagogo, mokytojo padėjėjo pagalba. Vaikų sveikatos gerove rūpinasi Kauno visuomenės sveikatos biuro specialistė.

Lopšelyje-darželyje dirba 29 pedagogai, iš jų 22 turi specialybę atitinkančią kvalifikaciją, 2 pedagogai siekia ją įgyti studijuodami, 10 pedagogų įgiję vyresniojo mokytojo kvalifikacinę kategoriją, psichologas įgijęs II kategoriją. 2024 m. II pusmečio pabaigoje 3 vyr. mokytojos įgijo mokytojo metodininko kvalifikacinę kategoriją.

Nuo 2022 m. iki 2024 m. bendras grupių skaičius nepakito, įstaigoje veikia 11 grupių. Šiuos metus išliko didelis 1 - 3 m. amžiaus vaikų vietų poreikis, kuris metų eigoje yra patenkinamas. Įstaigoje kiekvienais metais veikia 3 pilnai užpildytos lopšelio grupės.

Papildomo ugdymo paslaugomis naudojasi 102 vaikai, tai sudaro daugiau nei pusę bendro vaikų skaičiaus. Įstaigoje vyksta papildomi ugdymo(si) užsiėmimai: šokių, anglų kalbos, krepšinio, futbolo, baleto, karate, STEAM būreliai („Mažasis tyrinėtojas“).

Vaikai ugdomi pagal 2024 m. atnaujintą Kauno lopšelio-darželio „Tukas“ ikimokyklinio ugdymo ir Bendrąją priešmokyklinio ugdymo programas. Įgyvendinamos socialinių ir emocinių įgūdžių ugdymo programos „Zipio draugai“ ir „Kimochi“, įstaiga taip pat dalyvauja „Pienas vaikams“, „Vaisiai ir daržovės“ programose. Įstaiga priklauso Besimokančių darželių tinklui, dalyvauja tarptautiniuose Etwining įgytas žinias ir metodines priemones. Ugdomojoje veikloje taikomi inovatyvūs ugdymo metodai. Nuo 2020 m. įstaiga taiko ES SF projekto „Inovacijos vaikų darželyje“ (projekto Nr. 09.2.1-ESFA-V-726-01-0001). 2023 m. Nacionalinio sveikatą stiprinančių mokyklų tinklo ir aktyvių mokyklų veiklos koordinavimo komisija pripažino Kauno lopšelį-darželį „Tukas“ Aktyvia mokykla. 2024 m. įstaigai suteiktas STEM School Label mokyklos ženklas.

Atsižvelgiant į švietimo kaitą ir interguojant skaitmeninį ugdymą(si) ikimokyklinio ir priešmokyklinio ugdymo įstaigose, visose darželio grupėse yra naudojamos išmaniosios SMART lentos. Ugdymo(si) procese naudojamos šiuolaikinės skaitmeninės ugdymo(si) priemonės: planšetiniai kompiuteriai, fotoaparatai, išmanūs robotai „Bitutė“ ir „Sraigė“.

Ugdymas vyksta ne tik grupėse, bet ir kitose įstaigos vidaus ir lauko erdvėse: kūrybinėse dirbtuvėse, interaktyvios veiklos kambaryje, „Pasakų šalies“ žaidimų kambaryje ir STEAM kampelyje. 2023 m. įrengtame ,,Basakojų take“, 2024 m. įrengtame sensoriniame kampelyje ir „Paukščių tako“ edukacinėje lauko erdvėje, koridoriuose, lauko žaidimų-sporto aikštelėse, STEAM mobilioje lauko tyrinėjimų laboratorijoje.

Įvertinus vaikų ugdymo(si) pasiekimų rezultatus, visi ikimokyklinio amžiaus vaikai siekia pažangos visose ugdymo(si) srityse, priešmokyklinio amžiaus vaikai pasiekia mokyklinę brandą ir mokosi mokykloje.

Atsižvelgiant į 2022-2024 metų Kauno savivaldybės sudaryto SVP tikslo „Teikti besimokančios visuomenės poreikius atitinkančias švietimo paslaugas“ bei uždavinio „Formuoti efektyvų formaliojo ir neformaliojo ugdymo įstaigų tinklą“ lopšelyje-darželyje buvo produktyviai įgyvendinamas formalusis ir neformalusis ugdymas, atsižvelgiant į vietos bendruomenės poreikius. Įstaigoje yra užtikrinamas ikimokyklinio ir priešmokyklinio ugdymo prieinamumas, organizavimas ir jo kokybė, gerinama įstaigos infrastruktūra (2023-2024 m. pakeistas įstaigos stogas). 2022 m. buvo analizuojami ugdymo įstaigą lankančių vaikų pasiekimai ir pažanga. Lyginant stipriąsias ir tobulintinas sritis su ankstesniais metais, pokytis įvyko. Ryškėja kryptingo STEAM veiklų įgyvendinimo rezultatai, sritis „Tyrinėjimas“ 2023-2024 m. yra vienas iš stipriųjų ugdymo(si) aspektų.

Kasmet įstaigoje auga specialiųjų ugdymo(si) poreikių vaikų skaičius. Grupes papildo vaikai, atvykę iš kitų šalių (Didžioji Britanija, Meksika, Ukraina, Filipinai, Baltarusija), visai nekalbantys arba silpnai kalbantys lietuvių kalba. Lopšelio-darželio prioritetinė veikla – įtraukiojo ugdymo užtikrinimas įvairių poreikių vaikams įgyvendintas, pasiektas maksimalus rezultatas. Įtraukiojo ugdymo klausimais konsultuotasi su Kauno PPT Ugdymo įstaigų konsultavimo skyriaus specialistais. Sudarytas efektyviai veikiantis Kauno lopšelio-darželio „Tukas“ pagalbos veiksmų planas specialiųjų ugdymosi poreikių turintiems vaikams. Suvienyti pedagogai ir švietimo pagalbos specialistai bendram komandiniam darbui bei pagalbai ugdant specialiųjų ugdymosi poreikių vaikus: 2022 m. vyko 15 Vaiko gerovės komisijos posėdžių, 2023 m. - 21, o 2024 m. – 19. Prireikus buvo konsultuojamasi su kitais specialistais (Kauno pedagoginės psichologinės tarnybos specialistais (toliau – Kauno PPT), Kauno PPT Ugdymo įstaigų konsultavimo skyriaus specialistais). Įstaigos pedagogai dalyvavo seminaruose ir mokymuose (Ugdymo meistrų organizuoja ilgalaikė mokymų programa „Besimokančių darželių tinklas“ 2022-2024 m.; Kauno švietimo inovacijų centro organizuotas seminaras „Alternatyviojo ugdymo galimybės – naratyvinis žaidimas“ 2022 m.; Naratyvinio žaidimo taikymas ikimokykliniame ir priešmokykliniame ugdyme. Seku pasaką ir žaidžiu“; KPPT organizuoti seminarai „Ribos – kaip jas pagarbiai nustatyti“ ir „Į pagalbą vaikui orientuotas pokalbis. Vaiko gerovės komisija“ 2023 m.; NŠA projektas „Ikimokyklinio turinio kaita“ 2023-2024 m.) Įstaigos pedagogai įgyja vis daugiau žinių ir įgūdžių, todėl specialiųjų poreikių vaikų ugdymas kelia vis mažiau iššūkių.

Lopšelio-darželio pedagogai bendradarbiauja tarpusavyje, teikia metodinę pagalbą mokytojams, turintiems mažesnį pedagoginio darbo stažą, mokosi vieni iš kitų – dalinasi turima patirtimi, gebėjimais planuoti ir reflektuoti savo veiklą ir ugdytinių mokymo(si) ir pasiekimų ypatumus. Įstaigos pedagogai nuolat bendrauja su kitais ugdomojo proceso socialiniais partneriais: mokytojai yra studentų praktikų mentoriai, plėtojamas bendradarbiavimas su įstaigomis, teikiančiomis pradinio ugdymo paslaugas.

**III SKYRIUS**

**STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| 1. **Pedagoginio personalo kompetencija:** aukštos kvalifikacijos pedagogai su šiuolaikinio ugdymo žiniomis; motyvuoti ir kūrybingi darbuotojai, gebantys taikyti inovatyvius ugdymo metodus; nuolatinis personalo tobulėjimas, dalyvavimas kvalifikacijos kėlimo kursuose.  2. **Fizinė aplinka ir ištekliai:** moderniai įrengtos erdvės, pritaikytos įvairiems vaikų poreikiams; kokybiška edukacinė medžiaga (žaisliai, priemonės, technologijos).  3. **Ugdymo turinio kokybė:** lanksčios ir įvairiapusės ugdymo programos, atitinkančios vaikų amžių ir gebėjimus; dėmesys individualių poreikių ir gebėjimų atpažinimui; inovatyvių metodų taikymas (STEAM, projektinis ugdymas ir kt.); skaitmeninių technologijų integracija į ugdymo procesą (išmaniosios, SMART lentos, interaktyvios mokymo programos); emocinio intelekto ir socialinių įgūdžių ugdymo programų įgyvendinimas („Zipio draugai“, „Kimochi“ programa).  4. **Įvairovės pripažinimas ir įtrauktis:** dėmesys visų vaikų ugdymo galimybėms, nepaisant jų poreikių, kilmės ar gebėjimų; įtraukiojo ugdymo principų taikymas, pagarbos kultūrai ir tradicijoms skatinimas.  **5. Bendruomenės ryšiai:** partnerystė su vietos ugdymo įstaigomis, organizacijomis ir bendruomene; dalyvavimas vietiniuose ir tarptautiniuose projektuose; bendruomeninių renginių organizavimas, stiprinantis socialinius ryšius.  **6. Finansinis ir vadybinis stabilumas:** efektyvus finansų resursų valdymas; aiški įstaigos strateginio plano struktūra ir tikslų įgyvendinimas; patikima vadovybė, užtikrinanti veiklos sklandumą. | 1. Didėjanti konkurencija tarp viešųjų ir privačių ugdymo įstaigų.  2. Mažėjantis vaikų skaičius dėl sumažėjusio gimstamumo ir Kauno miesto suburbanizacijos.  3. Dalis įstaigoje dirbančiųjų pedagogų turi mažesnę kaip 2 metų pedagoginio darbo patirtį.  4. Nepilnai išnaudotos lauko erdvės visapusiškam vaikų ugdymui lauke. |
| **Galimybės** | **Grėsmės** |
| **1. Pedagogų kvalifikacijos kėlimas:** dalis įstaigos pedagogų planuoja atestuotis mokytojo-metodininko kvalifikacinei kategorijai įgyti.  **2. Plėtra ir infrastruktūros pritaikymas**: lauko erdvių pritaikymas ugdymui (lauko pedagogika); naujų, šiuolaikiškų ugdymo erdvių įkūrimas (sensorinis kambarys, miško aikštelė);  **3. Bendradarbiavimo plėtra:** partnerystė su kitomis švietimo įstaigomis, universitetais, vietos bendruomene, tėvais.  **4.** **Įtraukties skatinimas:** programų, skirtų vaikams, turintiems spec. ugdymosi poreikių, plėtra ir stiprinimas; kultūrinės įvairovės integracija, skatinant toleranciją ir socialinius įgūdžius. | **1. Demografiniai pokyčiai:** mažėjantis vaikų skaičius dėl mažėjančio gimstamumo ir suburbanizacijos.  **2. Socialiniai ir kultūrinai veiksniai:** nepakankamas tėvų įsitraukimas į ugdymo procesą; socialinių problemų įtaka vaikų ugdymuisi; kultūrinių skirtumų valdymas, kai įstaigą lanko skirtingų kultūrų ir kalbų vaikai.  **3.** **Teisinės ir politinės aplinkos pokyčiai:** dažni švietimo politikos pokyčiai, kurie reikalauja greito prisitaikymo. |

**IV SKYRIUS**

**VEIKLOS STRATEGIJA**

**Vertybės ir filosofija.** „Patikimiausias būdas gerai išauginti vaikus – tai padaryti juos laimingus“ (O. Vaildas).

Vertybės:

• darželio bendruomenės (ugdytinių, ugdytojų, tėvų) bendravimas ir bendradarbiavimas grindžiamas abipuse pagarba, tolerancija, pasitikėjimu, nuoširdumu;

• atvirumas naujovėms;

• sveika ir saugi ugdymo(si) aplinka;

• ugdyti vaikus, siekiant tęstinumo tarp ikimokyklinio, priešmokyklinio ir pradinio ugdymo grandžių;

• visapusiškai ugdyti prigimtines vaiko galias, sudarant tam palankias sąlygas.

**Įstaigos vizija.** Pedagogai, tėvai ir kiti įstaigos bendruomenės nariai augina laimingą ir visapusiškai gyvenimui pasirengusį vaiką.

**Įstaigos misija.** Teikti kokybišką, į šiuolaikinį vaiką orientuotą ankstyvąjį, ikimokyklinį ir priešmokyklinį ugdymą, siekiant nuolatinės kiekvieno vaiko asmeninės ūgties:

* ugdyti bendraujantį, iniciatyvų, tyrinėjantį, kuriantį, pasitikintį savimi ir orų vaiką;
* tenkinti prigimtinius, kultūros, etninius, socialinius, pažintinius vaikų poreikius;
* padėti vaikui patirti laimingą vaikystę.

**VII SKYRIUS**

**STRATEGINIO REALIZAVIMO PRIEMONIŲ PLANAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***1 TIKSLAS – diegti aktyvų, patirtinį, kūrybišką ugdymą skatinančias ugdymo naujoves*** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus** | | | |
| **Pavadinimas, mato vnt.** | **2025 m.** | **2026 m.** | **2027 m.** |
| 1. Vyresniojo amžiaus vaikų – priešmokyklinio ugdymo ir ikimokyklinio (4-5 m. ) ugdymo grupėse, taikyti kontekstų kūrimą, kaip vieną iš vaikų ugdymosi būdų. | 1. Įstaigos pedagogų žinių gilinimas ugdymosi kontekstų kūrimo srityje, seminarų, mokymų metu. | Direktorė, direktorės pavaduotoja ugdymui, pedagogai, specialistai. | 50 % įstaigos pedagogų dalyvauja seminaruose, mokymuose. | 41109 | Pedagogų, padidinusių kompetenciją skaičius (proc.) | 50 |  |  |
| 2. Ilgalaikių ir trumpalaikių ugdymosi kontekstų kūrimo planavimas, atsispindintis metiniuose grupių planuose. | Direktorė, direktorės pavaduotoja ugdymui, pedagogai, specialistai. | Vyresniojo amžiaus vaikų grupės į metinius planus įtraukia ilgalaikių ir trumpalaikių ugdymosi kontekstų kūrimo planavimą. | Žmogiškieji ištekliai | Metinių planų skaičius (vnt.) | 4 |  |  |
| 3. Pedagogo vaidmens kaita – pedagogas vaikų mąstymo, kūrybos, iššūkių, dialogo provokatorius. | Direktorė, direktorės pavaduotoja ugdymui, pedagogai, specialistai. | Modelio „Kolega-kolegai“ įgyvendinimas: metodinis renginys. | Žmogiškieji ištekliai | Metodinių renginių skaičius (vnt.) | 1 |  |  |
| 2. Taikyti žaidimo elementus ugdymo procese | 1. Pedagogų inicijuotų žaidimų planavimas ir organizavimas, atsispindintis metiniuose grupių planuose. | Direktorė, direktorės pavaduotoja ugdymui, pedagogai, specialistai | Visose įstaigos grupių metiniuose planuose įtraukti mokytojų inicijuojami žaidimai. | Žmogiškieji ištekliai | Metinių planų skaičius (vnt.) | 11 |  |  |
| 2. Naratyvinio žaidimo metodo taikymas ugdyme, ikimokyklinio amžiaus (3-5 m.) ir priešmokyklinio amžiaus vaikams. | Direktorė, direktorės pavaduotoja ugdymui, pedagogai, specialistai | Įstaigos darželio grupėse įgyvendinamos naratyvinio žaidimo pasakos. | Žmogiškieji ištekliai | Naratyvinio žaidimų pasakų skaičius (vnt.) | 8 |  |  |
| 3. Ugdyti vaikų pasitikėjimą savimi, bendravimo ir bendradarbiavimo su kitais įgūdžius. | 1. Su socialiniais partneriais organizuoti bendras veiklas, renginius, edukacijas. | Direktorė, direktorės pavaduotoja ugdymui, pedagogai, specialistai | Įstaigos ugdytiniai mokosi bendrauti ir bendradarbiauti su žmonėmis iš už įstaigos bendruomenės ribų. | Žmogiškieji ištekliai | Su socialiniais partneriais organizuotų bendrų veiklų, renginių, edukacijų skaičius (vnt.) | 5 |  |  |
| 2. Organizuoti bendrus įstaigos grupių projektus, išvykas, edukacijas. | Direktorė, direktorės pavaduotoja ugdymui, pedagogai | „Pamokos studija“ strategijos diegimas, praplėstas įstaigos pedagogų ir ugdytinių bendravimo ir bendradarbiavimo partnerių ratas. | Žmogiškieji ištekliai |  | 6 |  |  |
| 3. Organizuoti bendrą įstaigos bendruomenės renginį „Šeimos šventė“ | Direktorė, direktorės pavaduotoja ugdymui, pedagogai | Stiprinami įstaigos bendruomenės ryšiai. | Žmogiškieji ištekliai |  | 1 |  |  |
| 4. Įkurti sensorinį kambarį. | Direktorė, direktorės pavaduotoja ugdymui, pedagogai, specialistai | Įkurta erdvė, kurioje įstaigos vaikams sudarytos sąlygos atsipalaiduoti, nurimti. | 41109 | Įkurtas sensorinis kambarys (vnt.) | 1 |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***2 TIKSLAS – plėtoti STEAM metodo taikymą ugdyme, sukuriant naujas lauko edukacines erdves.*** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus** | | | |
| **Pavadinimas, mato vnt.** | **2025 m.** | **2026 m.** | **2027 m.** |
| 1. Įkurti lauko STEAM tyrinėjimų laboratoriją | 1. Sustiprinti įstaigos materialinę bazę laboratorijos reikmenimis. | Direktorė, direktorės pavaduotoja ugdymui, pedagogai, specialistai | Įstaigos materialinė bazė pastiprinta laboratorijos reikmenimis. | 41109 | Laboratorijos reikmenys (vnt.) |  | 10 |  |
| 2. Organizuoti ugdomąsias veiklas mobilioje edukacinėje erdvėje. | Direktorė, direktorės pavaduotoja ugdymui, pedagogai, specialistai | Pedagogai organizuoja ugdomąsias veiklas, pasitelkdami mobiliosios laboratorijos galimybes. | Žmogiškieji ištekliai | Vaikų, pagerinusių pasiekimus aplinkos pažinimo, tyrinėjimo srityse skaičius (proc.) |  | 70 |  |
| 2. Diegti lauko pedagogikos ugdymo principus | 1. Sustiprinti įstaigos materialinę bazę gamtinėmis, lauko ugdomosioms veikloms pritaikytomis medžiagomis ir priemonėmis. | Direktorė, direktorės pavaduotoja ugdymui, direktorės pavaduotoja ūkio reikalams. | Įstaigos materialinė bazė pastiprinta gamtinėmis ir lauko ugdomosioms veikloms pritaikytomis medžiagomis ir priemonėmis. | 41109 | Gamtinės ir lauko ugdymo medžiagos ir priemonės (vnt.) |  | 20 |  |
| 2. Įkurti tyrinėjimams pritaikytą edukacinę lauko erdvę „Miško aikštelė“. | Direktorė, direktorės pavaduotoja ugdymui, direktorės pavaduotoja ūkio reikalams | Įkurta edukacinė lauko erdvė. | 41109 | Įkurtų edukacinių lauko aplinkų skaičius (vnt.) |  | 1 |  |
| 3. Organizuoti ugdomąsias veiklas edukacinėje lauko erdvėje. | Direktorė, direktorės pavaduotoja ugdymui, pedagogai. | Pedagogai organizuoja ugdomąsias veiklas, pasitelkdami edukacinės lauko erdvės galimybes. | Žmogiškieji ištekliai | Įstaigos grupių, organizavusių ugdomąsias veiklas edukacinėje lauko erdvėje skaičius (vnt.) |  | 8 |  |
| 4. Gilinti įstaigos pedagogų žinias lauko pedagogikos ugdymo kryptyje. | Direktorė, direktorės pavaduotoja ugdymui, pedagogai. | 20% įstaigos pedagogių apsilanko Kauno lopšelyje-darželyje „Vaikystė“, kuriame susipažįsta su ugdomųjų lauko erdvių kūrimo būdais ir galimybėmis. | Žmogiškieji ištekliai | Įstaigos pedagogų, gilinusių žinias lauko pedagogikos srityje skaičius (proc.) |  | 20 |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **3 TIKSLAS – *kurti bendradarbiavimu grįstą darbo aplinką, telkiant įstaigos bendruomenę.*** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansiniai šaltiniai** | **Rezultato vertinimo kriterijus** | | | |
| **Pavadinimas, mato vnt.** | **2025 m.** | **2026 m.** | **2027 m.** |
| 1. Plėtoti šeimos ir įstaigos partnerystę | 1. Tėvų įtrauktis į ugdomąją veiklą, darželio projektus, renginius, šventes. | Direktorė, direktorės pavaduotoja ugdymui, pedagogai, specialistai | Įvairios bendravimo su tėvais formos, būdai ir metodai padeda pasiekti abipusį pažinimą, stiprinti bendruomenę. | Žmogiškieji ištekliai | Projektų, renginių, švenčių, organizuotų kartu su tėvais, skaičius (vnt.) |  |  | 6 |
| 2. Bendruomenės narių apklausos, siekiant išsiaiškinti tėvų lūkesčius, vaikų ugdymosi poreikius. | Direktorė, direktorės pavaduotoja ugdymui, pedagogai, specialistai | Nustatytos tėvų susirūpinimą keliančios veiklos sritys. | Žmogiškieji ištekliai | Tėvų apklausų skaičius (vnt.) |  |  | 3 |
| 3. Organizuoti tėvų savivaldos susirinkimus, priimti bendrus sprendimus veiklos tobulinimo klausimais. | Direktorė, direktorės pavaduotoja ugdymui, pedagogai, specialistai | Tėvų dalyvavimas savivaldoje ir bendrų sprendimų priėmimas užtikrina kokybišką ugdymo kokybės kaitą. | Žmogiškieji ištekliai | Organizuotų tėvų savivaldos susirinkimų skaičius (vnt.) |  |  | 2 |
| 2. Palaikyti teigiamą emocinį ir psichologinį mikroklimatą bendruomenėje. | 1. Tradicinių-tęstinių renginių organizavimas (gimtadienio šventės, Mokytojų diena, rugsėjo 1- oji, Kalėdinė šventė), edukacinės pažintinės kelionės įstaigos darbuotojams. | Direktorė, direktorės pavaduotoja ugdymui, pedagogai, specialistai | Pozityvus pedagogų ir kitų darbuotojų bendravimas, palankus įstaigos bendruomenės mikroklimatas. |  |  |  |  | 3 |
| 2. Kartu su specialiaisiais pedagogais sukurti pedagogų tarpusavio  pagalbos grupę. | Direktorė, direktorės pavaduotoja ugdymui, pedagogai, specialistai | Bendras kylančių problemų sprendimas. Konsultacijos ir dalijimasis patirtimi gerinant ugdymo kokybę. | Žmogiškieji ištekliai | Organizuotų tarpusavio pagalbos grupės susitikimų skaičius (vnt.) |  |  | 4 |
| 3. Plėtoti bei puoselėti bendruomenės ir socialinių partnerių sąveikos ryšius ugdymo procese, visuomeninėse kultūrinėse veiklose. | 1. Bendrų renginių su socialiniais partneriais organizavimas. | Direktorė, direktorės pavaduotoja ugdymui, pedagogai, specialistai | Organizuojami bendri renginiai, edukacijos su socialiniais partneriais, plečiantys įstaigos ugdytinių pažinimo, tyrinėjimo, bendravimo ir bendradarbiavimo įgūdžius. | Žmogiškieji ištekliai | Organizuotų bendrų renginių su socialiniais partneriais skaičius (vnt.) |  |  | 5 |
| 2. Bendradarbiavimas su socialiniais partneriais – mokyklomis, siekiant sklandžios PU vaikų adaptacijos mokykloje. | Direktorė, direktorės pavaduotoja ugdymui, pedagogai, specialistai | Organizuojamos apskrito stalo diskusijos su socialinių partnerių – mokyklų pradinių klasių mokytojais ir įstaigos pedagogais apie pasiruošimo pereiti į mokyklą ir adaptacijos pagalbos priemones PU vaikams. | Žmogiškieji ištekliai | Organizuotų apskrito stalo diskusijų su socialiniais partneriais skaičius (vnt.) |  |  | 1 |
| 3. Dalyvavimas socialinių partnerių organizuojamuosemetodiniuose renginiuose. | Direktorė, direktorės pavaduotoja ugdymui, pedagogai, specialistai | Plėtojami ryšiai su socialiniais partneriais, gilinamos įstaigos pedagogų žinios ugdymo organizavimo srityje. | Žmogiškieji ištekliai | Pedagogų, dalyvavusių socialinių partnerių organizuotuose metodiniuose renginiuose skaičius (vnt.) |  |  | 6 |

**VIII SKYRIUS**

**STRATEGINIO PLANO ĮGYVENDINIMO PRIEŽIŪRA**

Strateginio veiklos plano įgyvendinimą ir koregavimą vykdo direktoriaus 2024 m. lapkričio 28 d. Nr. V-273 įsakymu sudaryta strateginio veiklos plano įgyvendinimo priežiūros grupė. Vykdoma sisteminga Strateginio plano įgyvendinimo stebėsena. Kiekvienų metų pabaigoje analizuojamas metinio veiklos plano įgyvendinimas, teikiamos rekomendacijos darbo grupei, rengiančiai kitų metų veiklos planą.

Strateginio veiklos plano rengimo grupė, esant poreikiui, kiekvienais metais koreguoja mokyklos strateginį planą ir teikia tvirtinti vykdomajai institucijai.

Direktorė Sonata Lažauninkienė

PRITARTA

Kauno lopšelio-darželio „Tukas“ tarybos

2024 m. gruodžio 30 d.

Posėdžio protokolu Nr. (1.12) LDT-6